Title: KOMUNALNI PRISPEVKI V LETU 2011
Author: Valerija
Last saved by: Veronika

KOMUNALNI PRISPEVKI V LETU 2015, rebalans I

Zap. št. | | ZNESEK v EUR
1. | Individualne hiše | 54.010,41
2. | Poslovni objekti | 26.302,30
3. | Komunalna oprema naselja Pri postaji | 16.800,61
4. | Komunalni prispevek zazidava vrtec | 42.000,00
| SKUPAJ | 139.113,32

O b r a z l o ž i t e v:

Pod zap. št. 1
Do junija 2015 je občinska uprava izdala odločbe o odmeri komunalnega prispevka v skupni višini 44.093,61 EUR. V znesek so zajete tudi odmere komunalnih prispevkov, ki so bili odmerjeni v lanskem letu, plačani pa v letošnjem. Do konca leta predvidevamo še gradnjo enega stanovanjskega objekta z neto tlorisne površine objekta 150 m² in 800 m² gradbene parcele, do katerega vodijo vsi komunalni vodi, komunalni prispevek znaša 9.916,80 EUR. Skupni znesek izdanih ter predvidenih odmer komunalnih prispevkov znaša 54.010,41 EUR.

Po sprejetju OPN-ja obstaja možnost, da se bo gradilo še nekaj hiš več.

Pod zap. št. 2 
V letu 2015  predvidevamo obračun komunalnega prispevka za gradnjo vsaj enega poslovnega objekta v višini 26.302,30 EUR. Predviden komunalni prispevek smo obračunali ob upoštevanju naslednjih predpostavk: velikost objekta 500,00 m^2, gradbena parcela 900 m^2, priklop na vso komunalno opremo razen na kanalizacijo, faktor dejavnosti 1,3.

Pod zap. št. 3 
V letu 2014 je bila izvedena investicija razširitve javnega komunalnega omrežja v naselju Pri postaji na območju nad železniško postajo. Novo dograjeno omrežje zajema javni vodovod, na katerega se na novo priključujejo trije objekti, ter javno kanalizacijsko omrežje, na katerega se na novo priključuje devet objektov. Skupni znesek komunalnih prispevkov za vodovod in kanalizacijo znaša 16.800,61 EUR. 

Pod zap. št. 4
V letu 2015 bo izvedena javna dražba za prodajo zemljišč na območju, kjer je bil prej vrtec Pod gonjami. Pri sklepanju predpogodb z novimi lastniki bo Občina Prevalje odmerila 7.000,00 EUR akontacije komunalnega prispevka od posameznega zemljišča, skupno 42.000,00 EUR. Končni obračun komunalnega prispevka bo obračunan, ko bodo stranke podale vlogo skupaj s projektno dokumentacijo.